
	[bookmark: nev]MOLNÁR ANNA
Biológia
BSc, 5. félév
Eötvös Loránd Tudományegyetem
Természettudományi Kar
	






Témavezető:
	Dr. Sebestyén Anna
tudományos főmunkatárs,  Semmelweis Egyetem I. sz. Patológiai és Kísérleti Rákkutató Intézet




Vastagbéldaganatok mTOR (mammalian target of rapamycin) aktivitásának és mTOR gátlók hatásának vizsgálata

A vastagbéltumorok esetében gondot jelent a kezelésekkel szembeni rezisztencia. Daganatokban az mTOR-kináz működési zavara hozzájárulhat a sejtek korlátlan szaporodásához. Az mTOR kétféle, gátlószereivel szemben eltérő érzékenységű komplexben (mTORC1/C2) fordulhat elő.
Humán vastagbéldaganatos esetekben vizsgáltuk az mTOR aktivitását és sejtvonalakban (eltérő terápiás érzékenységű, különböző mutációkkal rendelkező) az mTOR gátlószereinek (rapamycin, PP-242, NVP-BEZ-235) hatásait, az érzékenységkülönbségek hátterét. A sejtekben az mTOR- és EGFR-gátló kombinációs kezelések proliferációs hatásait alamar blue-teszt segítségével mértük. Az mTOR aktivitását és a komplexeket jellemző fehérjék mennyiségét immuncito- és immunhisztokémiai módszerekkel vizsgáltuk.
Kimutattuk, hogy humán vastagbéltumorok 70%-ában az mTOR aktivitás fokozott, és ez közel 50%-ban Rictor (mTORC2-es komplex) overexpresszióval jár együtt. In vitro a mTORC1- és C2-komplexeket is gátló kezelések hatékonyabbak voltak azokban a sejtvonalakban, ahol a Rictor fokozott mennyiségét tudtuk kimutatni, alacsony Raptor expresszió mellett. Ezért a Rictor fehérje mennyisége (az mTORC2-komplex dominanciája) fontos szerepet játszhat az mTOR-gátló kezelések hatékonyságában.
Eredményeink alapján az mTOR-komplexek aktivitása fontos terápiás célpont lehet vastagbéldaganatokban. Ennek meghatározását, az egyénre szabott kezelések tervezését egy új diagnosztikai eljárással –melynek kidolgozása célunk- segíthetjük.

